Source: http://www.legex.ro/Legea-96-2016-146936.aspx
Timestamp: 2020-05-27 01:36:41+00:00
Document Index: 15267249

Matched Legal Cases: ['Articolul 1', 'Articolul 2', 'Articolul 3', 'Articolul 4', 'Articolul 5', 'Articolul 6', 'Articolul 7']

Legea 96/2016 | Legislatie gratuita
Legea 96 2016 adera Protocol - 2004
Legea 96 2016 completeaza Ordonanţa 41 1994
Legea 96 2016 a se vedea Ordin 1087 2017
Legea 96 2016 modificat de Legea 147 2016
Legea 96 2016 promulgat de Decretul 502 2016
Legea 96 2016 a se vedea Protocol - 1953
Legea 96 2016 a se vedea Conventie - 1953
Legea Nr.96 din 16.05.2016
Parlamentul României adoptă prezenta lege. Articolul 1România aderă la Convenţia pentru înfiinţarea Organizaţiei Europene pentru Cercetări Nucleare (CERN), adoptată la Paris la 1 iulie 1953, astfel cum a fost revizuită la 17 ianuarie 1971. Articolul 2România aderă la Protocolul financiar anexat Convenţiei pentru înfiinţarea Organizaţiei Europene pentru Cercetări Nucleare, adoptat la Paris la 1 iulie 1953, astfel cum a fost modificat. Articolul 3România aderă la Protocolul privind privilegiile şi imunităţile Organizaţiei Europene pentru Cercetări Nucleare, adoptat la Geneva la 18 martie 2004. Articolul 4(1) Contribuţia financiară a României la bugetul CERN este suportată în întregime de la bugetul de stat, în conformitate cu art. VII din Convenţia pentru înfiinţarea Organizaţiei Europene pentru Cercetări Nucleare.(2) În vederea valorificării din punct de vedere economic a calităţii de stat membru, în termen de 90 de zile Guvernul va adopta, prin norme, un set de măsuri pentru a sprijini societăţile reglementate de Legea societăţilor nr. 31/1990, republicată, cu modificările şi completările ulterioare, interesate de cooperarea comercială cu CERN conform regulilor financiare ale acestei organizaţii. Articolul 5(1) Ministerul Educaţiei Naţionale şi Cercetării Ştiinţifice este autoritatea desemnată să reprezinte România la CERN. Ministerul Educaţiei Naţionale şi Cercetării Ştiinţifice este sprijinit în demersurile de reprezentare a României de către autorităţile administraţiei publice centrale şi locale.(2) Ministerul Educaţiei Naţionale şi Cercetării Ştiinţifice, prin Autoritatea Naţională pentru Cercetare Ştiinţifică şi Inovare, nominalizează reprezentanţii României în Consiliul şi comitetele CERN. Articolul 6(1) Finanţarea activităţilor de cercetare-dezvoltare ale instituţiilor din România la programele şi proiectele CERN derulate pe baza protocoalelor specifice încheiate se realizează din bugetul Planului Naţional de Cercetare, Dezvoltare şi Inovare, conform reglementărilor specifice în vigoare.(2) Conducerea activităţilor prevăzute la alin. (1) se realizează de către Institutul de Fizică Atomică pe bază de contract de finanţare încheiat cu Autoritatea Naţională pentru Cercetare Ştiinţifică şi Inovare, în condiţiile legii. Articolul 7La punctul I al anexei nr. 1 la Ordonanţa Guvernului nr. 41/1994 privind autorizarea plăţii cotizaţiilor la organizaţiile internaţionale interguvernamentale la care România este parte, publicată în Monitorul Oficial al României, Partea I, nr. 241 din 29 august 1994, aprobată prin Legea nr. 126/1994, cu modificările şi completările ulterioare, după numărul curent 63 se introduce un nou număr curent, nr. crt. 631, cu următorul cuprins:
„Nr. crt. Denumirea organizaţiei Sediul Anul înfiinţării Anul aderării României Instituţia română care coordonează relaţiile cu organizaţia internaţională respectivă
631. Organizaţia Europeană pentru Cercetări Nucleare Geneva 1953 2015 Ministerul Educaţiei Naţionale şi Cercetării Ştiinţifice"
Această lege a fost adoptată de Parlamentul României, cu respectarea prevederilor art. 75 şi ale art. 76 alin. (2) din Constituţia României, republicată. PREŞEDINTELE CAMEREI DEPUTAŢILOR VALERIU-ŞTEFAN ZGONEA p. PREŞEDINTELE SENATULUI, AUGUSTIN-CONSTANTIN MITU Anexă Protocol privind privilegiile şi imunităţile Organizaţiei Europene pentru Cercetări Nucleare
COMENTARII la Legea 96/2016
Momentan nu exista niciun comentariu la Legea 96 din 2016
Alte acte pe aceeaşi temă cu Legea 96/2016
Legea 147 2016
Decretul 502 2016
Protocol - 1953
Conventie - 1953